غواڑی

غواڑی ایک قصبے کا نام ہے جو پاکستان کے شمال میں واقع صوبہ گلگت بلتستان  کےضلع گانچھے میں دریائے شیوک کے کنارے آباد ہے۔

محل وقوع 
یہ ایک چھوٹا سا زرعی قصبہ ہے جو سرمیک سے 14 میل (23 کلومیٹر) مشرق میں اور اسکردو کے جنوب مشرق میں 45.5 میل (73.2 کلومیٹر) جنوب میں واقع ہے۔ قصبے کے جنوب مشرق میں دریائے شیوک پر ایک معلق پل ہے جو اسے دریا کے دوسری طرف واقع گاؤں کورو کے ساتھ ملاتا ہے۔ ایک اور معلق پل اسے کریس گاؤں کے ساتھ ملاتا ہے۔ اس سے اگلا گاؤں یوگو واقع ہے۔ دونوں کے درمیان حد فاصل ایک روایت کے مطابق "بری رُط" ہے، جس کا مطلب "درمیانی بجری" ہے۔

وجہ شہرت 
غواڑی کی سب سے بڑی وجہ شہرت یہاں پر واقع تاریخی دینی درس گاہ جامعہ دارالعلوم بلتستان غواڑی ہے جو ایک سو سال سے بھی زیادہ عرصے سے قائم ہے۔ 

یہاں کے لوگوں کی اکثریت سلفی العقیدہ یا اہلحدیث مکتبہ فکر سے تعلق رکھتی ہے۔ یہ قصبہ پورے علاقے میں اس مکتبہ فکر کے لوگوں کے مرکزی مقام کی حیثیت رکھتا ہے۔ یہ اسلامی علوم کے ماہرین یا دینی علماء کے حوالے سے اور دینی علم سیکھنے کے مرکز کے طور پر مشہور ہے۔ یہاں کے باسیوں کی ایک بڑی تعداد عرب ممالک خاص طور پر سعودی عرب کی جامعات سے فارغ ہیں۔ ان میں زیادہ تعداد عالم اسلام کی معروف دینی درس گاہ جامعہ اسلامیہ مدینہ منورہ سے تعلیم یافتہ ہیں۔

یہاں پر چیری اور دوسرے پھلوں کے باغات موجود ہیں۔ توحید آباد زرعی فارم خاص طور پر مشہور ہے۔

گیانتھا گاؤں،غلو کھور، مایو کھور، گربی کھور، صوبی گوند، ژھین، منجر، کھشل، کژے فو وغیرہ اس کے مختلف حصے ہیں۔

اہم ادارے 
جامع دارالعلوم بلتستان

الاثر پبلک سکول 

کھشل ایگری فارم

نمایاں شخصیات 
شیخ عبدالواحد عبداللہ جامعہ کے مدیر عام

شیخ عبدالرحمٰن خلیق رحمۃ اللہ علیہ

ڈاکٹر عارف عبدالحکیم

پروفیسر عبدالسلام عارف

عبدالرحیم روزی (مجلہ التراث)

حوالہ جات 
http://yaseensami.blogspot.com/2011/05/blog-post_1980.html 
ضلع گانچھے
ضلع گانچھے کے آباد مقامات
بلتستان
گلگت بلتستان
گلگت بلتستان کے آباد مقامات
Short description is different from Wikidata